OpenLLM-France/wikimedia huggingface dataset:
# Facultat de Biologia (UB)

La facultat de biologia de la Universitat de Barcelona es va crear l'any 1974, pionera a l'estat espanyol. L'any 1982, la facultat es trasllada a l'edifici de l'avinguda Diagonal de Barcelona, el seu emplaçament en l'actualitat. Avui en dia, la facultat oferta estudis de grau de Biologia, Ciències Ambientals, Biotecnologia, Ciències Biomèdiques, Bioquímica i Bioinformàtica; així com diversos programes de màsters universiatris, postgraus i doctorat.
Actualment, la facultat de biologia consta de tres edificis principals: l'edifici Margalef, l'edifici Prevosti i l'edifici Durfort. Entre l'edifici Margalef i el Prevosti, s'hi troba soterrada la biblioteca de la facultat, que ocupa un quart edifici. La biblioteca disposa d'una superfície de 2.455 m² distribuïts en dues plantes i té accés a més de 41.000 monografies i múltiples arxius personals d'antics professors (e.g. Ramon Margalef i López i Antoni Prevosti i Pelegrín, entre d'altres). La facultat també disposa d'un estabulari i d'un hivernacle.

## Departaments

L'any 2016, els antics departaments es van patir una re-estructuració, passant dels nou departaments antics a només quatre en l'actualitat.

### Departaments actuals

* Bioquímica i Biomedicina Molecular
* Biologia Cel·lular, Fisiologia i Immunologia
* Biologia Evolutiva, Ecologia i Ciencies Ambientals
* Genètica, Microbiologia i Estadística

### Departaments antics

* Biologia Animal (UB)
* Biologia Cel·lular (UB)
* Biologia Vegetal (UB)
* Bioquímica i Biologia Molecular (UB)
* Ecologia (UB)
* Estadística (UB) Arxivat 2007-02-05 a Wayback Machine.
* Fisiologia (UB)
* Genètica (UB)
* Microbiologia (UB) Arxivat 2007-02-05 a Wayback Machine.

## Enllaços externs

* Pàgina web de la Facultat de Biologia
* Presentació de la facultat
* Biologia On-line Revista de divulgació de la Facultat de Biologia
* Guia temàtica Biblioteca ETSAB: Facultat de Biologia de la Universitat de Barcelona

## Referències

* ↑ «Universitat de Barcelona - Facultat de Biologia». [Consulta: 21 maig 2018].
* ↑ Durfort, Mercè «Història de l'ensenyament de la Biologia a la Universitat». Treballs de la Societat Catalana de Biologia, 2012, pàg. 285-297. DOI: 10.2436/20.1501.02.124.
* ↑ «Història - Universitat de Barcelona». [Consulta: 21 maig 2018].
* ↑ «CRAI Biblioteca de Biologia | Centre de Recursos per a l'Aprenentatge i la Investigació - CRAI UB». [Consulta: 21 maig 2018].
* ↑ «Universitat de Barcelona - Facultat de Biologia». [Consulta: 21 maig 2018].
* ↑ «Universitat de Barcelona - Facultat de Biologia». [Consulta: 21 maig 2018].
# Nogometni Klub Interblock Ljubljana

El Nogometni Klub Interblock Ljubljana és un club eslovè de futbol de la ciutat de Ljubljana.

## Història

Evolució del nom:
* 1975: NK Ježica
* 1992: NK Factor Ježica
* 2007: NK Interblock Ljubljana

## Palmarès

* Copa eslovena de futbol (2):
** 2008, 2009

## Referències

* ↑ Šučur, Ivan. «Posavski zanesenjaki na dobri poti» (en eslovè). Zbor občanov Bežigrad, 1986. [Consulta: 20 febrer 2013].
* ↑ «Zgodovina» (en eslovè). NK Interblock official website. Arxivat de l'original el 22 de gener 2018. [Consulta: 30 maig 2016].
* ↑ «Klubi» (en eslovè). Football Association of Slovenia official website. [Consulta: 29 juliol 2016].

## Enllaços externs

* (eslovè) Web oficial Arxivat 2008-04-12 a Wayback Machine.
# Georges Maton

Georges Maton (Lilla, 25 d'octubre de 1913 - Le Perreux-sur-Marne, 6 de juliol de 1998) va ser un ciclista en pista francès que va córrer durant els anys 30 del segle XX.
El 1936 va prendre part en els Jocs Olímpics de Berlín, en què guanyà una medalla de bronze en tàndem, formant parella amb Pierre Georget.

## Referències

* ↑ «Olympedia – Georges Maton». [Consulta: 4 novembre 2024].

## Enllaços externs

* Fitxa de Georges Maton a sitiodeciclismo.net
# Cal Petxo

Cal Petxo és un edifici d'Alella inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici civil que forma part d'una antiga masia o casa de pagès que avui dia es troba integrada a un carrer del nucli urbà, i té un edifici adossat a la seva banda dreta. És una construcció de planta rectangular, formada per uns baixos, un pis i una teulada de dos vessants amb el carener perpendicular a la façana. L'edifici destaca pel seu portal de mig punt realitzat amb dovelles de gran mida, i per les dues finestres del pis superior que presenten les llindes, brancals i llindars de pedra, amb una petita motllura tallada. Afegit posteriorment hi ha a la planta baixa un portal en forma d'arc escarser, fet amb maó.

## Referències

* ↑ «Cal Petxo». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Polvorí de Montjuïc

El Polvorí de Montjuïc és un edifici construït a la muntanya de Montjuïc a la ciutat de Barcelona a Catalunya. Juntament amb el proper cos de guàrdia estan protegits com a bé cultural d'interès local.
El polvorí i els cos de guàrdia eren construccions auxiliars del Castell de Montjuïc, i així formaven part del conjunt d'instal·lacions militars que l'exèrcit espanyol va erigir després de la Guerra de Successió Espanyola per controlar la ciutat.
Els edificis, si bé són de caràcter militar, tenen en comú una retirada amb les nostres masies. Damunt un dels portals del pavelló principal, hi ha un escut borbònic amb la data 1733. El conjunt del Polvorí està encerclat per una muralla amb espitlleres i torretes de sentinella.
Situat al costat oest de la muntanya de Montjuïc, l'edifici de l'antic polvorí dona nom al barri del Polvorí que l'envolta, va ser construït el 1773 segons la inscripció sobre la porta principal. Construït en pedra amb planta rectangular de 40m × 15m té una sola planta sustentada per sis columnes interiors i contraforts exteriors. Un mur exterior envolta el seu perímetre.
Aquest conjunt militar fou restaurat l'any 1849. Actualment està totalment fora de servei. La veu popular diu, que, des del Polvorí, existeix una mina subterrània que comunica amb el castell de Montjuïc.
Després d'anys d'abandonament i degradació, l'edifici, propietat de l'Ajuntament de Barcelona, va ser rehabilitat el 2005 i, actualment, acull en règim de cessió la companyia teatral Teatro de los Sentidos d'Enrique Vargas.

## Bibliografia

* 1 2 Roca, Estanislau. Montjuïc, la muntanya de la ciutat. Institut d'Estudis Catalans.
* 1 2 3 «Polvorí i cos de guàrdia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 abril 2012].

## Enllaços externs

* «Polvorí i cos de guàrdia». Cercador Patrimoni Arquitectònic. Ajuntament de Barcelona.
* Lloc web de Teatro de los Sentidos Arxivat 2009-03-24 a Wayback Machine.
# Havnar Bóltfelag Tórshavn

El Havnar Bóltfelag Tórshavn (HB Tórshavn) és un club feroès de futbol de la ciutat de Tórshavn.

## Història

El club va ser fundat l'octubre de 1904, i la primera junta escollida el 14 de novembre de 1904. Fins a l'any 2013, el club ha guanyat 22 lligues nacionals i 26 copes.

## Futbolistes destacats

Antics futbolistes que han estat internacional i/o han jugat en lligues professionals.
* Heine Fernandez
* Uni Arge
* Jan Dam
* Jón Rói Jacobsen
* Rógvi Jacobsen
* Kaj Leo Johannesen
* Julian Johnsson
* Vagnur Mohr Mortensen
* Gunnar Nielsen

## Palmarès

* Lliga feroesa de futbol:
** 1955, 1960, 1963, 1964, 1965, 1971, 1973, 1974, 1975, 1978, 1981, 1982, 1988, 1990, 1998, 2002, 2003, 2004, 2006, 2009, 2010, 2013, 2018, 2020
* Copa feroesa de futbol:
** 1955, 1957, 1959, 1962, 1963, 1964, 1968, 1969, 1971, 1972, 1973, 1975, 1976, 1978, 1979, 1980, 1981, 1982, 1984, 1987, 1988, 1989, 1992, 1995, 1998, 2004, 2019, 2020, 2023, 2024
* Supercopa feroesa de futbol:
** 2009, 2010.

## Referències

* ↑ «Heðin Askham nýggjur venjari hjá HB» (en feroès). in.fo, 29-10-2013. Arxivat de l'original el 8 d’agost 2014. [Consulta: 10 d’agost 2017].
* ↑ (anglès) Faroe Islands - List of Champions, RSSSF
* ↑ (anglès) Faroe Islands - List of Cup Finals, RSSSF

## Vegeu també

* Futbol a les Illes Fèroe.

## Enllaços externs

* Web oficial (feroès) (anglès)
* Oficial Facebook (feroès)
# Sarcey (Alt Marne)

Sarcey és un municipi francès situat al departament de l'Alt Marne i a la regió del Gran Est. L'any 2007 tenia 109 habitants.

## Demografia
### Població

El 2007 la població de fet de Sarcey era de 109 persones. Hi havia 40 famílies de les quals 8 eren unipersonals (8 dones vivint soles i 8 dones vivint soles), 12 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 41 eren l'habitatge principal de la família, 5 eren segones residències i 4 estaven desocupats. Tots els 50 habitatges eren cases. Dels 41 habitatges principals, 35 estaven ocupats pels seus propietaris i 6 estaven llogats i ocupats pels llogaters; 2 tenien tres cambres, 16 en tenien quatre i 23 en tenien cinc o més. 30 habitatges disposaven pel capbaix d'una plaça de pàrquing. A 9 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sarcey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 1 |
| 0 | 80 a 84 | 3 |
| 2 | 75 a 79 | 1 |
| 2 | 70 a 74 | 5 |
| 2 | 65 a 69 | 3 |
| 2 | 60 a 64 | 1 |
| 0 | 55 a 59 | 1 |
| 2 | 50 a 54 | 2 |
| 5 | 45 a 49 | 3 |
| 4 | 40 a 44 | 6 |
| 4 | 35 a 39 | 1 |
| 2 | 30 a 34 | 5 |
| 3 | 25 a 29 | 3 |
| 2 | 20 a 24 | 3 |
| 4 | 15 a 19 | 3 |
| 6 | 10 a 14 | 1 |
| 2 | 5 a 9 | 4 |
| 3 | 0 a 4 | 3 |

## Economia

El 2007 la població en edat de treballar era de 62 persones, 55 eren actives i 7 eren inactives. De les 55 persones actives 50 estaven ocupades (25 homes i 25 dones) i 5 estaven aturades (2 homes i 3 dones). De les 7 persones inactives 4 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'únic servei als particulars que hi havia el 2009 era una perruqueria.
L'any 2000 a Sarcey hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Sarcey a l'INSEE.
* Évolution et structure de la population Fitxa amb el detall de dades de Sarcey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Candamukha

Candamukha Siva (Sanda Muhuna) fou rei d'Anuradhapura (Sri Lanka) del 44 al 52, fill i successor d'Ila Naga.
Va construir una reserva d'aigua que va dedicar al temple Isurumunni Vihara. La seva esposa Damiladevi també va dedicar a aquest temple els beneficis del poble de Manikara el que fa suposar als erudits que els reis singalesos establien una població (o més d'una) concreta per les necessitats de la reialesa. Plini esmenta que quatre ambaixadors singalesos el principal dels quals tenia el títol d' aratchi foren enviats durant el regnat de Candamukha a l'emperador Claudi a Roma; Plini explica algunes coses de la situació social a Ceilan en aquell temps que no s'esmenten al Mahavansa. En concret diu que hi havia unes 500 poblacions la principal de les quals era la capital, que Plini anomena Palaesimunda (Anuradhapura) on residia el rei, la qual tenia 200.000 habitants; hi havia molt de corall al golf de Mannar on també hi havia petxines de colors, tortugues, marbre, perles i pedres precioses. la vegetació era exuberant. Hi havia profusió de tota mena de fruites excepte el raïm, les persones tenien tot el que necessitaven, el govern era benèvol i hi havia absència de lleis vexatòries. Els habitants vivien molts anys i eren corrents els casos de persones que arribaven als cent anys; es comerciava amb Xina per terra a través de l'Índia i de Tartària, ruta que es va mantenir quan posteriorment els vaixells van poder fer la via per mar.
Va regnar vuit anys i set mesos i fou assassinat pel seu germà petit Yasalaka Tissa (Yassalalaka) en un festival aquàtic celebrat al Tissa Wewa; l'assassí el va succeir.

## Notes

* ↑ Llibre VI, capítol 34

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Park Island

El Park Island (conegut com el Bluewater Stadium per motius de patrocinatge) és un estadi multiusos de Napier, Nova Zelanda. És un estadi usat per una gran varietat d'esports i té una capacitat per a 5.000 espectadors.

## Història

El 1981 la ciutat va iniciar un pla per a la recreació ciutadana. El Napier City Council va deixar de banda unes 68 hectàrees de terra rural de l'oest de Napier. El concepte era que es creés una facilitat recreativa gran que proveïria una gran varietat d'esports i activitats recreacionals.
Prèviament, el Hawke's Bay Hospital Board i el Hawke's Bay Harbour Board prenien càrrec d'aquelles 68 hectàrees de terra.
El Park Island formava part d'aquest pla i el consell municipal va introduir-hi a més un cementiri anomenat Western Hills Cemetery. A partir del 1910 el Napier Borough Council va desenvolupar una vall prominent com al cementiri Park Island Cemetery. Ambdós es localitzen avui en dia dins del parc de Park Island.
Abans que el terratrèmol de Hawke's Bay de 1931 —el més mortífer de la història de Nova Zelanda— elevés el terreny del parc, les àrees a baix nivell sobre el mar de Park Island eren maresmes i ries de la llacuna Ahuriri Lagoon.

## Ús
### Futbol

En aquest estadi juguen equips locals com ara el Hawke's Bay United del Campionat de Futbol de Nova Zelanda, a més d'equips semiprofessionals com el Napier City Rovers o el Napier Marist Football Club.

### Altres esports

El parc té a més uns altres vuit camps de rugbi, un camp de tir amb arc i diversos camps de criquet. A part dels equips de futbol, hi juguen els següents equips:
* Napier Old Boys' Rugby Club (rugbi)
* Old Boys' Marist Cricket (criquet)
* Marist Netball (netball)
* Marist Softball (softbol)
* Hawke's Bay Hockey Association (hoquei sobre herba)

## Referències

* 1 2 3 4 5 (anglès) «Park Island». Napier City Council. [Consulta: 28/01/2012.]
* ↑ (anglès) «Hawke's Bay United Football Arxivat 2017-06-28 a Wayback Machine.». HBUnited.co.nz. [Consulta: 28/01/2012.]
* ↑ (anglès) «Napier City Rovers (AFC) Arxivat 2012-01-16 a Wayback Machine.». Cityrovers.co.nz. [Consulta: 28/01/2012.]
* ↑ (anglès) «Napier Marist Football Club». Sportsground.co.nz. [Consulta: 28/01/2012.]
* ↑ (anglès) «Club Arxivat 2011-07-15 a Wayback Machine.». Napier Tech Hockey. [Consulta: 28/01/2012.]

## Vegeu també

* Hawke's Bay United
* Napier City Rovers
* Categoria: Esport a Nova Zelanda

## Enllaços externs

* (anglès) Secció del Park Island en la pàgina web oficial del consell municipal de Napier
# Saserac (Alier)

Sazeret és un municipi francès, situat al departament de l'Alier i a la regió d'Alvèrnia-Roine-Alps. L'any 2007 tenia 153 habitants.

## Demografia
### Població

El 2007 la població de fet de Sazeret era de 153 persones. Hi havia 54 famílies de les quals 4 eren unipersonals (4 homes vivint sols), 23 parelles sense fills i 27 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 86 habitatges, 55 eren l'habitatge principal de la família, 25 eren segones residències i 6 estaven desocupats. Tots els 86 habitatges eren cases. Dels 55 habitatges principals, 43 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 6 tenien dues cambres, 9 en tenien tres, 24 en tenien quatre i 16 en tenien cinc o més. 50 habitatges disposaven pel capbaix d'una plaça de pàrquing. A 25 habitatges hi havia un automòbil i a 28 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sazeret el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 4 |
| 12 | 50 a 54 | 4 |
| 4 | 45 a 49 | 4 |
| 4 | 40 a 44 | 4 |
| 0 | 35 a 39 | 4 |
| 0 | 30 a 34 | 4 |
| 12 | 25 a 29 | 8 |
| 8 | 20 a 24 | 0 |
| 4 | 15 a 19 | 0 |
| 8 | 10 a 14 | 0 |
| 12 | 5 a 9 | 0 |
| 4 | 0 a 4 | 8 |

## Economia

El 2007 la població en edat de treballar era de 105 persones, 84 eren actives i 21 eren inactives. De les 84 persones actives 81 estaven ocupades (50 homes i 31 dones) i 3 estaven aturades (3 dones i 3 dones). De les 21 persones inactives 4 estaven jubilades, 8 estaven estudiant i 9 estaven classificades com a «altres inactius».

### Ingressos

El 2009 a Sazeret hi havia 57 unitats fiscals que integraven 155 persones, la mediana anual d'ingressos fiscals per persona era de 14.830 €.

### Activitats econòmiques

Dels 2 establiments que hi havia el 2007, 1 era d'una empresa d'hostatgeria i restauració i 1 d'una empresa de serveis.
L'any 2000 a Sazeret hi havia 19 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Sazeret a l'INSEE.
* Évolution et structure de la population Fitxa amb el detall de dades de Sazeret a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Saugeot

Saugeot és un municipi francès situat al departament del Jura i a la regió de Borgonya - Franc Comtat. L'any 2007 tenia 59 habitants.

## Demografia
### Població

El 2007 la població de fet de Saugeot era de 59 persones. Hi havia 28 famílies de les quals 12 eren unipersonals (12 dones vivint soles i 12 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 30 eren l'habitatge principal de la família, 18 eren segones residències i 6 estaven desocupats. 49 eren cases i 4 eren apartaments. Dels 30 habitatges principals, 24 estaven ocupats pels seus propietaris, 3 estaven llogats i ocupats pels llogaters i 3 estaven cedits a títol gratuït; 2 tenien dues cambres, 4 en tenien tres, 9 en tenien quatre i 16 en tenien cinc o més. 23 habitatges disposaven pel capbaix d'una plaça de pàrquing. A 17 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saugeot el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 8 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 26 persones, 19 eren actives i 7 eren inactives. De les 19 persones actives 18 estaven ocupades (11 homes i 7 dones) i 1 aturada (1 dona i 1 dona). De les 7 persones inactives 1 estava jubilada, 2 estaven estudiant i 4 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de construcció.
Els 2 serveis als particulars que hi havia el 2009 eren paletes.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Saugeot a l'INSEE.
* Évolution et structure de la population Fitxa amb el detall de dades de Saugeot a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sauvanyà

Sauvanyà és un nucli del municipi de la Ribera d'Urgellet, a l'Alt Urgell. Més amunt de Torà de Tost, seguint el curs del riu de Tost gairebé a la capçalera, se situa el poble a 1.081 metres d'altitud, actualment despoblat.
També anomenat Selvanyà, s'hi troba l'església de Sant Esteve d'estil romànic d'una sola nau coberta a doble vessant amb teulada de llicorella i absis semicircular.

## Referències

* ↑ GGCC, Ribera d'Urgellet: Arxivat 2021-06-05 a Wayback Machine. Torà de Tost, Sauvanyà, Fontelles i l'ermita de Sant Genís.